380 
af 1854 ikke mindre end 60000 Pund, der svare til en 
Værdi af henved en halv Million ØRd., og desuden ere 
Biproducterne, der væsenlig bestaae af Kalisalte, i temmelig 
høj Pris. 
Det er, som imnan veed, navnlig i Fotografien, at Brom 
og Jod finde deres Anvendelse, idetg disse Stoffers Sølv- 
forbindelser i Lyset undergaae en Forandring. Det samme 
er Tilfældet med Chlorsølv, og det endog i en langt højere 
Grad. Dette mærkelige Factum var ikke undgaaet Alchy- 
misternes Opmærksomhed; Scheele havde ogsaa beskjæf- 
tiget sig dermed og fundet, at ikke alle Lysstraaler vare 
lige virksomme, men at de violette vare de kraftigste, me- 
dens de orangefarvede næsten slet ikke virkede. Humphry 
Davy, Alkalimetallernes berømte Opdager, havde endog 
forsøgt at fremstille Lysbilleder ad denne Vej. Men Chlor- 
sølv bliver såa let sort i Lyset, at han ikke naaede noget 
praktisk Resultåt, saameget mere som han manglede et 
Legeme, der kunde opløse og fjerne det uforandrede 
Chlorsølv uden at skade Billedet. Noget senere (fra 1813) 
forsøgte Niepce, en Landejendomsbesidder i Nærheden af 
Chålons-sur- Marne, at fremstille Billeder ved Sollysets 
Indvirkning, men benyttede et helt andet Materiale. = En 
Art Asfalt bliver hvidt i Sollys, og Niepce bedækkede der- 
for en Metalplade med et tyndt Lag af dette Legeme, 
lagde et med Fernis gjennemtrukket Kobberstik derover 
og udsatte det Hele for Solstraalerne. Paa denne Maade 
opnaaede han vel et Billede; thi de Dele af Asfalten, der 
havde været udsatte for Sollyset, vare ikke blot blevne 
hvide, men tillige uopløselige i Lavendelolie, medens han 
med dette Opløsningsmiddel kunde fjerne de endnu mørke 
Partier. Men til at fremkalde et saadant Billede var 7—8 
Timers Sollys nødvendigt. Ved et Tilfælde hørte Daguerre, 
